**1 тур 2016-2017г.**

**5 - 8 кластар өсөн интернет-олимпиада һорауҙарына яуаптар**

1. Шиғыр өҙөгөнән тыуған ерҙе һүрәтләгән һүҙҙәрҙе күрһәтеп, был һүҙҙәрҙең ниндәй мәғәнә аңлатыуын билдәләп, дөрөҫ яуап яҙығыҙ:

*Тора-тора мендем* *Торатауға…*

*Өс яғында балҡый өс ҡала.*

*Ағиҙелкәй аға тыныс ҡына,*

*Ашҡаҙарҡай талғын сайҡала.*

*Торатауҙың буйы шундай матур –*

*Ҡайҙа баҡма, балҡый нур ғына.*

*Гөрләп үҫә унда йәш ҡалалар…*

*Тик юҡ әле тиңдәш йыр ғына.*

*Шат Ишембай, дәртле йәш Салауат –*

*Урал хазинаһын урғыта.*

*Ҡарт Стәрле ҡаҡшау быуындарын*

*Яңы һуттар менән нығыта.*

*Килеп еттек «Күкьяр» колхозына,*

*Ҡаңғылдашты юлда аҡ ҡаҙҙар.*

*Яҡты урам буйлап йырлап бара*

*Йәш егеттәр, көләс йәш ҡыҙҙар (Ҡ. Даян ).*

*Яуап: Ағиҙелкәй- тыныс,*

*Ашҡаҙарҡай- талғын,*

*Торатауҙың буйы матур,*

*балҡый нур ғына,*

*йәш ҡалалар,*

*шат Ишембай, дәртле йәш Салауат ,*

*аҡ ҡаҙҙар,*

*яҡты урам,*

*йәш егеттәр, көләс йәш ҡыҙҙар. Был һүҙҙәр һүрәтләү саралары булып килгән-уларматурлыҡты тулыраҡ асыу өсөн ҡулланылған .*

1. Аҫтына һыҙылған һүҙҙең башланғыс формаһы нисек, ниндәй һүҙ төркөмөнән килгән, дөрөҫ яуапты билдәләргә:

*Белеме менән, ғәҙәттә ,аҙ* ***белемле*** *маҡтана* (мәҡәл).

А) *бел*

Б) *белем*

В) б*елемле*

Яуап: б)белем .Һөйләмдә белемле һүҙе исемләшкән сифат булып килгән .

1. Түбәндә бирелгән һөйләм составы, интонацияһы һәм маҡсаты буйынса ниндәй, яуап яҙығыҙ: *Ташбатҡан ауылы үркәсле-үркәсле бейек тауҙар итәгендә, бер битләстә, тау ҡуйынына һыйынып ҡына ултырған (Ж. Кейекбаев).*

*Яуап Был һөйләм составы буйынса -2 составлы ,маҡсаты буйынса-хәбәр һөйләм ,интонацияһы буйынса –тойғоһоҙ һөйләм .*

*4 Донъяла мәңге ҡалыр эш-*

*Донъяны матур төҙөгән,*

*Баҡты мәңге биҙәгән-*

*Ул да булһа яҡшылыҡ.*  Күп нөктәләр урынына кәрәкле тыныш билдәһен ҡуйырға, һәм был ниндәй әҫәрҙән алынғанын билдәләргә.

*Яуап :”урал батыр” эпосынан*

5.Һөйләмдәрҙә ни өсөн һыҙыҡтар ҡуйылған, дөрөҫ яуап яҙырға: *Тел – күңел көҙгөһө (Мәҡәл).*

*«Туған тел – халыҡ аҡылы, хыялы һәм рухының иң ҡиммәтле хазинаһы»* (Я. Гогебашвили).

*Яуап:Һөйләмдәрҙә һыҙыҡ эйә менән хәбәр араһында ҡуйылған .*

6. *Тыш* ***һалҡынса*** *һәм* ***еүеш.*** *Ер өҫтө яңы ғына яҡтырып килә. Тирә-яҡ, иртәнге ҡоро томан эсенә сумып,* **тып-тын ғына ята***. Бер генә япраҡ та һелкенмәй, бер генә өн дә тәбиғәттең мөһабәт тынлығын боҙмай. Йүкә, сәтләүек ағастарының яңы ғына бөрөнән сыҡҡан йәп-йәшел йәш япраҡтарының өҫтөндә, ынйылар кеүек йымылдашып, ысыҡ бөртөктәре ята* (З. Биишева).Аҫтына һыҙылған һүҙҙәр һөйләмдең ниндәй киҫәге булып килгәндәр.

Яуап: *Тыш* ***һалҡынса*** *һәм* ***еүеш-аныҡлаусылар .* тып-тын ғына ята***-рәүеш хәле .*

7. Һөйләмдәрҙә кәрәкле киҫәксәләрҙе өҫтәп, дөрөҫ яҙығыҙ:

*Көйләй… көйләй, бер … көйө юҡ … көйө юҡ (йомаҡ). Таныш һандуғас … һайрай һаман, яҙ моңона әсир мин тамам* (С. Кулибай.). *Аҙна … уҙманы, көндәр йонсоуланды … китте. Иртә менән … аяҙ ине әле. Кискә табан ел сыҡты, туҙған сатырҙай ялбырлап, ҡара болоттар күтәрелделәр … шунда … рашҡы яуа башланы* (З. Биишева).

Яуап:

*Көйләй ҙә көйләй, бер ҙә көйө юҡ та көйө юҡ (йомаҡ). Таныш һандуғас та һайрай һаман, яҙ моңона әсир мин тамам* (С. Кулибай.). *Аҙна ла уҙманы, көндәр йонсоуланды ла китте. Иртә менән салт аяҙ ине әле. Кискә табан ел сыҡты, туҙған сатырҙай ялбырлап, ҡара болоттар күтәрелделәр дә шунда уҡ рашҡы яуа башланы* (З. Биишева).

8. *Иртән ҡарлуғастар тотош туплауы менән телеграф сыбыҡтарына ҡунғайны. Оҙон-оҙон рәттәр яһап, бер-береһенә ҡара-ҡаршы ултырғандар ҙа, һис ҡымшанмай, ҡатып ҡалғандар. Бөтәһе лә берҙәй,* ***аҡ түшле****, бөтәһе лә берҙәй, ҡырып яһалған кеүек* ***ыҫпай****, бөтәһе лә берҙәй, йып-йылтыр* ***асалы ҡойроҡло***(С. Айтматов буйынса).

Аҫтына һыҙылған һөйләм киҫәктәре ниндәй һүҙ төркөмдәренән килгән?

Яуап: аҡ түшле ,ыҫпай, асалы ҡойроҡло –сифаттар .

9. Мәҡәлдәрҙә исемгә күскән сифаттарҙы билдәләгеҙ, улар һөйләмдең ниндәй киҫәге булып килгән: *Батыр бер үлер, ҡурҡаҡ өс үлер. Белдекле бер әйтер, бер әйтһә лә, тура әйтер. Булдыҡлы баҡса эшләр, булдыҡһыҙ аҡса эҙләр*

Яуап: исемгә күскән сифаттар батыр, ҡурҡаҡ, белдекле, булдыҡлы, булдыҡһыҙ; улар һөйләмдең эйәһе булып килгән

10. Һандарҙың һөйләмдең ниндәй киҫәктәре булыуын билдәләгеҙ:

*Ҡандай ҡыҙыл ине таң нуры,*

*Таң ҡыҙартты үлән ысығын.*

*Икебеҙгә тейҙе бер юлы*

*Бер минаның ике ярсығы.*

*Береһе ҡалды сержант Фоминда,*

*Текә яр ситендә ҡәберҙә.*

*Икенсеһе – минең тәнемдә.*

*Ун ике йыл әрней шул яра,*

*Өсөнсө көн тоташ ҡар яуа (М. Кәрим).*

*Яуап: икебеҙгә –тултырыусы ;бер ,ике ,ун ике –хәл;,береһе, икенсеһе - эйә ,*

11. Һандар цифрҙар менән бирелгәндә нисек яҙыла:

*Беренсе ғинуар, егерме өсөнсө февраль, егерме беренсе быуат, алтынсы класс, унлап кеше, ике мең ун алтынсы һәм ике мең ун етенсе уҡыу йылы.*

*Яуап :1ғинуар , 23 февраль , ХХ1 быуат , 6-сы класс , 10-лап кеше , 2016\2017 уҡыу йылы .*

12. Алмаштар ниндәй һүҙ төркөмө урынында ҡулланылған:

Ватан.

*Мин һине , илем, бирмәм һис кемгә,*

*Һинһеҙ тормош юҡ, йәшәү юҡ беҙгә.*

*Бөтә донъяның ҙур байрағы һин,*

*Бөтә ҡолдарҙың күҙ алмаһы һин* (М. Хәй).

Яуап:мин , һине , һис кемгә , беҙгә ,һин алмаштары исем урынында килгән ;Һинһеҙ ,бөтә-сифат урынында .

13. Йәйәләр эсендәге алмаштарҙы тейешле килеш менән үҙгәртеп яҙырға:

(Һин), (мин) күҙ йәш аҡмаһын тип,

(Беҙ) тиҫтер ергә ятмаһын тип,

Беҙ йәшәгән ошо тупраҡҡа

Ағайҙарҙың изге ҡаны аҡҡан (Р. Бикбаев).

Яуап: Һинән, минән күҙ йәш аҡмаһын тип,

Беҙҙең тиҫтер ергә ятмаһын тип,

Беҙ йәшәгән ошо тупраҡҡа

Ағайҙарҙың изге ҡаны аҡҡан (Р. Бикбаев).

14. Һөйләмдәрҙе шиғри юлдар менән яҙығыҙ, ҡылымдарҙы бер-береһе менән сағыштырығыҙ, ниндәй ҡылымдар икәнен билдәләгеҙ: *Шоңҡар ҡоштай ос юғары, күтәрел һин гел үргә; дошман барып етә алмаһын һин осоп үткән ергә* (М. Абдуллин).

Яуап: : *Шоңҡар ҡоштай ос юғары,*

*Күтәрел һин гел үргә;*

*Дошман барып етә алмаһын*

*Һин осоп үткән ергә* (М. Абдуллин). Ос , күтәрел –синоним ҡылымдар .

15. Һөйләмдәрҙә ҡылым төркөмсәләрен билдәләргә:

*Һәр көн көрәш менән уҙған ғүмер аҡыл өҫтәй алға күсергә;*

*мин теләйем еңеү күкрәгенә йырҙарымды бүләк итергә* (М. Абдуллин).

Яуап:уҙған –сифат ҡ.,еңеү-исем ҡ.,көрәш-исем ҡ.,өҫтәй,күсергә,теләйем,итергә-уртаҡ кылымдар .

16. Әйтемдәрҙә исем ҡылымдарҙың һөйләмдең ниндәй киҫәге булып килеүен билдәләгеҙ:

Ололарҙы ололау –

Яҡшылыҡтың билдәһе,

Кеселәрҙе кеселәү –

Кешелектең билдәһе.

Олоно һанға алмау:

Һүҙенә ҡолаҡ һалмау –

Яманлыҡтың билдәһе,

Кесене һанға һуҡмау –

Насарлыҡтың билдәһе.

Ололарға кесе бул,

Кеселәргә оло бул.

Яуап: Әйтемдәрҙә исем ҡылымдар һөйләмдең хәбәре булып килгән.

17*.* Һөйләмдән ҡылымдарҙы табып, төрөн билдәләгеҙ, нимә тураһында һүҙ бара: *Күҙлеген сискәс, бер аҙ торғас, ҡараны көҙгөнән; ҡалды хайран ул, үҙен күргәс асыҡ йөҙ менән* (М. Ғафури).

Яуап: һүҙ маймыл тураһында бара .Сискәс,торғас ,ҡараны, ҡалды, күргәс –үҙ аллы ҡылымдар .

18*.* Шиғырҙа аҫтына һыҙылған һүҙҙәр ниндәй һүҙ төркөмөнән килгән:

*Был умарта* ***йәйен*** *генә буп-буш,*

***Көҙөн, ҡышын, яҙын*** *гөж килә.*

*Әйтерһең дә, бында йәш күс йәшәй,*

*Йәш көс менән йәш дәрт гөр килә.*

*Алмаш үҫә – илгә дан өҫтәрлек,*

*Заман йөгөн иңгә йөкмәрлек* (Ә. Әхмәтҡужин).

Яуап: ***йәйен*** *,*

***Көҙөн, ҡышын, яҙын –рәүештәр .***

19. Шиғырҙа бәйләүес алдынан килгән һүҙҙең килешен йәйәләр эсендә күрһәтегеҙ:

*Мин ҡабыҙҙым ерҙә ялҡын итеп*

*Йөрәгем һәм халҡым ҡушҡанды.*

*Йырым менән дуҫты иркәләнем,*

*Йырым менән еңдем дошманды* (М. Йәлил).

Яуап :йөрәгем –төп килештә , йырым-эйәлек килештә .

20. Нөктәләр урынына кәрәкле хәрефтәр өҫтәп яҙырға: ар…яҡ, апрел…, А…иҙел, ҡара…ош, а…тобус, тел…визор, рак…та, ал..бом, пал…то, к…лхоз, д…журный, клу…, бир…яҡ, отря…, по…зд.

Яуап:

аръяҡ, апрель, Ағиҙел, ҡарағош, автобус, телевизор, ракета, альбом, пальто, колхоз, дежурный, клуб, бирьяҡ, отряд, поезд.